खरखौदा में इन दिनों सरकारी ग्रांट का दुरुपयोग नगर पालिका की अनदेखी के कारण निरंतर हो रहा है, लेकिन ठेकेदारों को इसकी कोई परवाह नहीं है। जिसकी शिकायत शहर के लोग अब उपायुक्त व एसडीएम को देंगे। सब्जी मंडी के साथ लगती वार्ड-6 वाली मुख्य गली का निर्माण कार्य चला रहा है, लेकिन इस गली में जो सीवरेज मैनहोल थे उन्हें इंटरलाकिंग टाइलों से ढक दिया है। जिसके कारण जैसे ही मैनहोल ओवरफ्लो होंगे तो इंटरलाकिंग टाइलें उखाड़नी पड़ेगी।